ทบทวนปรับค่าโดยสารสายสีน้ำเงิน ตามสัญญากำหนด ก.ค.63
บอร์ดให้เปรียบเทียบกับเพื่อนบ้านวันที่ 12 ก.พ. นายสราวุธ ทรงศิวิไล อธิบดีกรมทางหลวง ในฐานะประธานบอร์ด การรถไฟฟ้าขนส่งมวลชนแห่งประเทศไทย รฟม. เปิดเผยว่า ที่ประชุมบอร์ดเห็นชอบตั้งคณะกรรมการคัดเลือกตามมาตรา 36 พ.ร.บ.เอกชนร่วมลงทุน ปี 2562 โครงการก่อสร้างรถไฟฟ้าสายสีส้ม ตะวันตก ช่วงศูนย์วัฒนธรรมฯ-บางขุนนนท์ และเดินรถไฟฟ้าสายสีส้มตลอดเส้นทาง บางขุนนนท์-ศูนย์วัฒนธรรมฯ-มีนบุรี โดยตั้งเป้าลงนามสัญญาจ้างภายในเดือน พ.ย. นอกจากนี้ ที่ประชุมได้พิจารณาตามที่ รฟม.ปรับอัตราค่าโดยสารโครงการรถไฟฟ้าสายสีน้ำเงิน อัตรา 1 บาท บางสถานี ซึ่งจะครบกำหนดตามสัญญาสัมปทาน วันที่ 3 ก.ค.2563 โดยที่ประชุมพิจารณาแล้วมอบให้ รฟม.ไปจัดทำข้อมูลรายละเอียด โดยเปรียบเทียบอัตราค่าโดยสารรถไฟฟ้ากับประเทศอื่น เช่น สิงคโปร์ มาเลเซีย เป็นต้น เนื่องจากอัตราค่าโดยสารรถไฟฟ้าไทยถูกมองว่าราคาแพงกว่าที่อื่นนายภคพงศ์ กันทรมาศ ผู้ว่าการ รฟม. กล่าวว่า คณะกรรมการคัดเลือกตามมาตรา 36 พ.ร.บ.เอกชนร่วมลงทุน ปี 2562 โครงการก่อสร้างรถไฟฟ้าสายสีส้ม ตะวันตก ช่วงศูนย์วัฒนธรรมฯ-บางขุนนนท์ และเดินรถไฟฟ้าสายสีส้มตลอดเส้นทาง บางขุนนนท์-ศูนย์วัฒนธรรมฯ-มีนบุรี มีนายสุรเชษฐ์ เหล่าพูลสุข รองผู้ว่าการฝ่ายวิศวกรรมและก่อสร้าง รฟม. เป็นประธาน คาดว่าจะนัดประชุมครั้งแรกภายใน 2 สัปดาห์ ทั้งนี้ รฟม.ตั้งเป้าจะเร่งประกาศร่างทีโออาร์ประกวดราคาคัดเลือกเอกชนได้ภายในเดือน เม.ย.นี้ ยื่นข้อเสนอเดือน ก.ค. พร้อมกับเจรจากับเอกชนที่ผ่านการคัดเลือกให้แล้วเสร็จพร้อมเพื่อเสนอ ครม.ให้ทันภายในเดือน พ.ย. และลงนามสัญญาจ้างภายในปี 2563 หลังจากลงนามสัญญาจ้าง ทางเอกชนจะต้องไปออกแบบก่อสร้างใช้เวลา 4 เดือน คาดว่าจะเริ่มก่อสร้างสายสีส้ม ตะวันตก กลางปี 2564 กำหนดแล้วเสร็จปี 2570 ส่วนสายสีส้ม ตะวันออก ขณะนี้คืบหน้า 51% กำหนดเปิดให้บริการก่อน ปี 2569.
ที่ประชุมบอร์ดเห็นชอบตั้งคณะกรรมการคัดเลือกตามมาตรา 36 พ.ร.บ.เอกชนร่วมลงทุน ปี 2562 โครงการ ก่อสร้างรถไฟฟ้าสายสีส้ม ตะวันตก ช่วงศูนย์วัฒนธรรมฯ-บางขุนนนท์
ค่าโดยสารรถไฟฟ้า,ขึ้นค่าโดยสาร,สายสีน้ำเงิน,ปรับขึ้นค่าโดยสาร,รถไฟฟ้าสายสีส้ม,รถไฟฟ้าสายสีน้ำเงิน,ข่าววันนี้